**笑哈哈\_230106**

**A001C180**

00:00:31

點解你會參加呢個社區共融大使嘅計劃？

00:00:36 笑哈哈

係，呢個社區共融大使計劃就好有意義啦，咁我之前咧都參加咗好多唔同機構嘅培訓啦。例如呢就有參加基督教家庭服務中心，佢哋嗰個情緒管理嘅一個義工培訓計劃啦，咁我覺得非常之好嘅。

00:00:53

咁呢個共融大使計劃啦同你其他參加過嘅培訓又有咩唔同？點解你咁想參與其中？

00:01:09 笑哈哈

呢個社區共融大使呢個計劃呢，就我覺得佢好有意義啦。第一，佢係西九文化啦，咁西九文化…..誒誒，係香港嘅一個……一個文化嘅推廣啦。咁而且咧，佢有戲曲文化啦誒，亦都有故宮博物館啦。咁誒，亦都係呢就誒，我覺得係一個對中國文化嗰個誒宣傳囉，等多啲人去了解中國嘅歷史呀，咁樣樣咯。

00:01:39

咁喺共融呢方面呢，你哋點樣睇法？即係因為呢個其實呢個社區共融大使計劃，共融嘅元素都幾重啦，咁誒，咁你參加咗之後，你自己有咩體會？

00:01:49 笑哈哈

呀，體會好深呀，特別呢我係，我係誒即係接受完一個訓練之後呢，我今日係第一次參加呢一個誒，即係服務計劃啦。咁啊，我見到呢，即係有啲智障嘅誒，誒嗰啲誒，視力。佢哋視障人士呢，哇，原來咧，佢哋喺平日嘅生活咧，真係遇到好多困難，因為我訓練嗰陣時咧，我都係有扮過一個誒，即係視障人士嘅，咁但係咧，當時咧，因為我地咧，係兩邊有人扶住我哋咧，就冇困難，咁啊一路去到終點啦，但係今日咧。實際上睇到誒，視障人士咧，佢哋真系好困難。咁第一個困難呢？佢哋今日學嗰個咖啡拉花咁誒，亦都係咧誒，佢哋有有齊曬啲工具喺臺面面前呢，因為佢哋睇唔到呀，好驚。第一驚倒瀉，第二咧就驚碌到自己啦。咁呀，亦都睇到有一個誒，視障人士咧，佢真系喺嗰部咖啡機嗰度咧，由零開始沖一杯咖啡出嚟咧。我睇佢去沖咖啡呢，其實我自己個心呢，都好驚，因為啲機咧係真係有蒸氣出黎好滾，咁佢沖一杯咖啡真係一啲都唔容易咯，咁啊所以咧。喺今日嘅誒服務裡邊咧，我我好深刻體會到咧視障人士，佢哋嗰個日常生活咧，係真係要好多誒，好好多關注，同埋去關心佢哋，睇下佢哋有咩需要咧，真系要要多啲去誒，提供俾佢哋一個服務咯

00:03:24

即系可能佢哋真係見到好多困難嘅係咁，但係其實你又見到，其實佢哋都真係可以克服到啲困難喎，或者係即係面對身體可能有殘疾，佢哋都可以誒，即係衝破到啦，其實你自己對於佢哋，即係呢方面又有咩諗法咧？即係佢地原來，即系可能誒，視障係可能同一般人係爭少少嘅，佢都可以做到嘢，咁你自己有咩睇法？

00:03:48 笑哈哈

呀依個睇法真係好深刻呀，因為點解呢？我哋成日咧，有少少困難咧？就會誒，諗下啲誒，諗下其他有咩方法可以代替啦？但系咧即系佢哋誒，即係視障人士咧係冇得代替嘅，你一定要通過自己嗰個困難啦，佢哋呢即係好樂意去挑戰同埋咧佢哋嗰個態度咧，對生活嘅態度咧，好樂觀咯。佢哋唔係話去誒，去依賴人哋去幫手而咧，佢哋真係好努力去學習。係點樣去自理，自己幫助自己呀，咁樣樣咯。

00:04:23

咁其實你呢方面睇法你即係對於你自己嚟講啦，喺呢個服務計劃裏面，或者你將來再面對其他殘疾人士。你會有咩唔同嘅方法同佢哋相處，或者你嘅你嘅係啦，或者同佢哋相處會有啲咩唔同嘅？

00:04:39 笑哈哈

哦，如果係即係我通過誒今日嗰個體驗啦，其實咧我就會日後呢，如果係誒遇到一啲殘疾人士呀，或者有視障人士呀，咁樣咧，我會主動去埋去，問佢哋呀，有啲乜嘢需要幫忙呀，咁樣樣咯。同埋呢，我會耐心去聽下佢哋嗰個需要咯，因為佢哋未必真係會出聲話呀，你幫我啲乜嘢喇，未必會嘅，咁我就會主動啲。

00:05:05

你覺得自己表現點樣？或者你當中有冇你自己有冇遇到啲咩特別嘅問題，點樣去克服。

00:05:17 笑哈哈

誒，其實咧，我今日咧，就睇到咧，其實誒去一個付出嘅服務呢，其實都都要克服自己嗰啲困難嘅，例如係點樣咧？今日今日真係有啲曬嘅，咁咧，你，你又要陪佢哋一齊要完成呢段路程呢？你要克服你自己咧想唔想曬太陽呀？或者唔想行呀，呢啲你都要克服嘅，咁所以呢？我今日誒，感覺上咧係誒？即係喺服務嘅過程裡邊咧，自己都要有一個內心嘅挑戰嘅。

00:05:54

咁有冇啲咩特別好得意嘅事，你今日有啲特別嘅體會。

00:05:59 笑哈哈

呀，特意嘅事好多喎，因為呢，今日呢就我我誒，即系服務嘅對象呢係誒，一啲有有幾個咧係誒小六嘅學生，有一個咧係小一個學生啦，咁呀，有家長啦，咁佢哋咧就誒，因為可能年青人咧，比較有活力，有衝勁呀，咁咧就令到我呢，就好開心嘅。小朋友咧，雖然佢咁細個，你唔好，真係以為佢細個，佢嗰個動力咧，都好大嘅，佢去跟得到成個過程咧，同嗰啲大哥哥咧，一齊去完成佢哋嗰個任務咧。所以我覺得。誒誒，對我嚟講咧，都係有一種鼓舞嘅，就係話咧誒，要同年青人咧，誒，即係共融嘅意義咧，就係我哋要多啲放手去畀年青人去，畀返一個刺激俾我哋咁樣樣咯。

00:07:09

Training完啦，作為一個大使啦，你覺得你自己對共融呢個主題或者對同人嘅睇法有咩有冇咩唔同？又或者你覺得我自己仲要有進步嘅地方呢？

00:07:20 笑哈哈

自己進步嘅空間真係實在太大啦，因為呢即係誒，共融嘅意思咧，就係話你你係唔同嘅人呢，你點樣同佢哋去相處咧，依個都系一個技巧嚟咯，咁特別呢，即係話如果係真係誒，喺呢個過程裡邊咧，有啲係唔係好出聲嘅，你你點樣鼓勵佢咧，佢都硬係唔係好誒，願意去，即係開聲呀，咁樣，你就要諗一啲方法，你點樣令到佢真係開聲咧，咁咁誒，依啲都系要一啲技巧呀，咁樣，所以咧，就我哋亦都係咧共融咧，就要不斷學習嘅，喺人生嘅路上裡邊咧，你要不斷咁樣去進修自己囉。係呀。